b'\n_START_ARTICLE_\nStereoskopija\n_START_PARAGRAPH_\nStereoskopija (tudi 3-D tehnika) je tehnika obdelave, ki uporabniku omogo\xc4\x8da ogled navidez trirazse\xc5\xbene slike. Deluje tako, da ob uporabi posebnih o\xc4\x8dal pri slikah, posnetih pod rahlo razli\xc4\x8dnim zornim kotom, ustvari iluzijo trirazse\xc5\xbenosti.\n_START_SECTION_\nTipi stereoskopije\n_START_PARAGRAPH_\nStereoskopija je razdeljena na dva tipa, aktivnega in pasivnega.\n_START_SECTION_\nAktivna\n_START_PARAGRAPH_\nAktivna stereoskopija je slika, ki brez\xc5\xbei\xc4\x8dno komunicira s 3-D o\xc4\x8dali. Omogo\xc4\x8da nam predvajanje najve\xc4\x8dje lo\xc4\x8dljivosti, full hd (1920 x 1080 to\xc4\x8dk lo\xc4\x8dljivosti). Ve\xc4\x8dina aktivnih 3-D televizorjev uporablja posebna LCD o\xc4\x8dala, ki so napolnjena s teko\xc4\x8dimi kristali. Le-ti v le\xc4\x8dah blokirajo sliko tudi do 120-krat v sekundi in predvajajo sliko vsakemu posebej levemu in desnemu o\xc4\x8desu. Aktivna o\xc4\x8dala je potrebujejo polnjenje, bodisi delujejo na baterije bodisi se polnijo preko prilo\xc5\xbeenih USB priklju\xc4\x8dkov, ki jih nudijo televizorji.\n_START_SECTION_\nPasivna\n_START_PARAGRAPH_\nPasivna tehnika stereoskopije obstaja \xc5\xbee od leta  1922, ko je nastal prvi 3D film The Power of Love - njihova uporaba in popularnost se takrat \xc5\xa1e ni uveljavila. _NEWLINE_Pasivna 3-D o\xc4\x8dala se delijo na stereoskopska (anaglifska) in polarizirana.\n_START_SECTION_\nPasivna stereoskopska\n_START_PARAGRAPH_\nStereoskopska o\xc4\x8dala so sestavljena iz modre in rde\xc4\x8de le\xc4\x8de in delujejo pri projektiranju dveh identi\xc4\x8dnih slik na zaslon z manj\xc5\xa1im zamikom ene, pri \xc4\x8demer je vsaka slika obarvana z razli\xc4\x8dno barvo. Pri filmski produkciji 3-D efekt dose\xc5\xbee s snemajem z dvema kamerama, pri \xc4\x8demer ima ena manj\xc5\xa1i zamik. Stereoskopska 3-D o\xc4\x8dala uporabljajo raznobarvne le\xc4\x8de za filtriranje barve z zaslona, tako preneseta vsako sliko (rde\xc4\x8dkasto in modrikasto) levemu in desnemu o\xc4\x8desu. Kot rezultat vsako oko vidi posamezno sliko, ampak mo\xc5\xbegani razberejo sliko kot eno samo, saj se osredoto\xc4\x8dijo med dve sliki in ju tako zdru\xc5\xbeujejo ter predstavljajo globino slike ter tako dose\xc5\xbeejo tridimenzionalni efekt.\n_START_SECTION_\nPasivna polarizirana\n_START_PARAGRAPH_\nPolarizirana 3D o\xc4\x8dala v osnovi delujejo enako kot stereoskopska, vendar filtrirajo namesto barv svetlobne valove. Dve identi\xc4\x8dni sliki razbirajo z manj\xc5\xa1im zamikom, vendar v tem primeru vsaka slika projektira svetlobo na polarizirana o\xc4\x8dala nekoliko druga\xc4\x8de kot ostale. Vsako oko sprejema sliko v celoti kot eno. Za razliko od stereoskopskih 3-D o\xc4\x8dal, ki lahko sprejemajo sliko s skoraj vsakega zaslona, polarizacijska 3-D o\xc4\x8dala delujejo z zasloni, ki so zmo\xc5\xbeni uravnavati razli\xc4\x8dne svetlobne frekvence ne da bi pokvarili kvaliteto slike.\n_START_SECTION_\nRazvoj\n_START_PARAGRAPH_\nV razvoju so 3-D televizorji, ki so zmo\xc5\xbeni prikazovati tridimenzionalno sliko brez uporabe 3-D o\xc4\x8dal. Delovali bi prek bikonveksne le\xc4\x8de, ki predvaja sliko levo in desno ter tako ustvarja tridimenzionalen efekt. Eden izmed prototipov takega televizorja je Philips Dimenco.\n_START_SECTION_\nEtimologija\n_START_PARAGRAPH_\nBeseda stereoskopija izhaja iz gr\xc5\xa1kih besed \xcf\x83\xcf\x84\xce\xb5\xcf\x81\xce\xb5\xcf\x8c\xcf\x82: stere\xc3\xb3s - trden, \xc4\x8dvrst in \xcf\x83\xce\xba\xce\xbf\xcf\x80\xce\xad\xcf\x89: skope\xc5\x8d - gledati, videti.'